Der Booden isch z stumpf  Yych bii hyt nit im Schuss  Der verränggti Fuess macht mer wee  Der Boden ischt z rutschig  D Muusig isch z langsaam  Mi Syydehaas het Syytestäche  Gsungeni Muusigstigg hän kai glaare Rytmus  D Muusig isch z schnäll  Mit de neie Schue goot daas nit  Der Aarm vo mynere Frau isch z kurz  Der Doggter het gsait yych döörfi die Biweegig nit mache  Duu hesch es mir am  letschte Kursooben esoo voorzaigt  Das söll falsch syy? Das hesch du mii aber no nie korrigiert.  Mit eme gläinere Bartner giengs besser  Aär fiert nit  Mit ere gressere Bartnerin giengs besser  D Muusig isch z lyyslig  Myy Kääferli folgt nit  Myni Frau macht sich schwäär  Dummerwyys isch myni Schultere vo Naduur so hoch oobe  Yych machs aaber lieber esoo  Soo spoot am Oobe goots nit  Du reedisch so undyttlig  Yych könnts, aber myni Frindyyn isch  boggig  Im Byyroo isch alles Meeglige loos gsii  äär druggt mi  Sii stosst allewyl  Daas isch myyni perseenligi Noote  Mit dääne Schue und de hoochen Absätz kamme s Danzbai nit schwinge  Si losst sich nit fiere  Si weiss nie was linggs ooder rächts isch  Yych bii scho der ganz Daag ummegsegglet  Das gitt aaber Musggelkaater  Die andere kemme mir in d Gweeri  Mi Bartner het mi hogge loo und isch nit ko iebe  Es söll io Spass mache, daas wo duu  verlangsch isch aber aasträngend  äär het zwai linggi Schue, yych kaas guet  An der Hochzyt han yych e lange Rogg aa, doo gseet me d Fiess nit so genau  Der Booden isch uneebe, das isch schlächt fürs Glyychgwicht  Yych will hit nit schwizze  Wenn yych uffe lueg kan yych mi nit khonzentriere  Wenn yych mir mee Mie gäbt, könnt yychs besser  Der Saal isch z glai  Morn goots besser  Yych lueg nit an Boode, yych lueg schreeg syytwärts  Der ander Danzleerer het das ganz  anderscht welle.  Das han yych immer soo gmacht  Hyt isch mer der Ganarievoogel gstoorbe  Bisch du ganz sicher, dass das stimmt, was duu verzellsch?